સૃષ્ટિના શણગાર સ્વરૂપ શ્રીપુર નગર હતું, તેમાં પૃથુ નામનો ક્ષત્રિય રહેતો હતો. તેને ચંદ્રમુખી નામની ભાર્યા હતી. જેમ ચંદ્રમાં પણ કલંક હોય તેમ કમનસીબે અત્યંત દુર્ગંધથી ભરેલી દુર્ગંધ નામની તેની પુત્રી હતી. કર્મની વિચિત્રતાના કારણે યૌવનવયમાં તેનો કોઈ હાથ ઝાલવા તૈયાર ન હતું. કેટલાક સમયબાદ સોમદેવ નામના પુરુષ સાથે તેનું પાણી ગ્રહણ થયું. પરંતુ દેહમાંથી સતત વહેતી દુર્ગંધથી ત્રાસી ગયેલો સોમદેવ રાત્રીના સમયે અત્યંત ગુપ્ત રીતે દુર્ગંધાનો ત્યાગ કરીને ભાગી છૂટ્યો. પતિથી તિરસ્કાર પામતાં માતા –પિતા અને પરિવારજનો દ્વારા પણ તિરસ્કાર પાત્ર બની.